
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 21Pc/22/2020 8320203084 19. 08. 2024 Mgr. Peter Sivák ECLI:SK:OSHE:2024:8320203084.4
Uznesenie Okresný súd Humenné sudcom Mgr. Petrom Sivákom v právnej veci navrhovateľky: A. B., nar. XX. X. XXXX, trvale bytom C. XXX, proti odporcovi: D. B., nar. XX. X. XXXX, trvale bytom C. XXX, v konaní o nariadenie neodkladného opatrenia, o zrušení uznesenia o nariadení neodkladného opatrenia, takto rozhodol: Súd z r u š u j e uznesenie Okresného súdu Humenné sp. zn. 21Pc/22/2020 zo dňa 17.09.2020, ktorým vyhovel návrhu navrhovateľky na nariadenie neodkladného opatrenia v nižšie uvedenom znení. odôvodnenie: 1. Okresný súd Humenné uznesením zo dňa 17.09.2020 vyhovel návrhu navrhovateľky a nariadil neodkladné opatrenie v tomto znení: I. Zakazuje odporcovi D. B., nar. XX. X. XXXX, trvale bytom C. XXX, E. F. vstupovať na nehnuteľnosti evidované na LV č. XXX k. ú. C. G. H., obec C., okres F. na parcely reg. „C“ č. XXX, I. XXX, č, 441/2, I. XXX/X, č. XXX/X a vstupovať do rodinného domu súp. č. XXX evidovaného na LV č. XXX k. ú. C. G. H., obec C., okres F.. II. Ukladá navrhovateľke povinnosť podať v lehote 30 dní od právoplatnosti tohto uznesenia žalobu vo veci samej a to žalobu o obmedzenie alebo úplné vylúčenie užívacieho práva k nehnuteľnostiam zapísaných na LV č. XXX k. ú. C. G. H., obec C., okres F., predovšetkým rodinného domu súp. č. XXX a vyššie uvedeným parcelám ods. 1. III. Navrhovateľke priznáva nárok na náhradu trov konania voči odporcovi v celom rozsahu, pričom o výške bude rozhodnuté samostatným uznesením po právoplatnosti tohto uznesenia. 2. V tomto uznesení súd uložil navrhovateľke vo výroku č. II podať v lehote 30 dní od právoplatnosti tohto uznesenia žalobu vo veci samej, a to žalobu obmedzenia alebo o úplne vylúčenie užívacieho práva k nehnuteľnostiam zapísaných na LV č. XXX v k. ú. C. G. H., obec C., okres F., predovšetkým uvedeného domu súp. č. XXX a k vyššie uvedeným parcelám v ods. 1. 3. Súd lustráciou zistil, že navrhovateľka v stanovenej lehote 30 dní nepodala takúto žalobu vo veci samej. 4. Podľa § 336 CSP, ak súd nariadi neodkladné opatrenie pred začatím konania, môže vo výroku uznesenia uložiť navrhovateľovi povinnosť podať v určitej lehote žalobu vo veci samej. Podľa § 336 ods. 3, súd aj bez návrhu uznesenia o neodkladnom opatrení zruší, ak žaloba nebola v lehote podaná.
5. V tomto prípade súd zistil, že navrhovateľka nepodala žalobu vo veci samej ako jej to bolo uložené vo výroku II. uznesenia o nariadení neodkladného opatrenia a preto v súlade s § 336 ods. 3 uznesenia o nariadení neodkladného opatrenia súd zrušil. Poučenie: Proti tomuto uzneseniu je prípustné odvolanie v lehote 15 dní od jeho doručenia, na Krajský súd v Prešove, podaním na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Toto neodkladné opatrenie je vykonateľné jeho vyhotovením.

